CELEX: 32021D0872
Language: da
Date: 2021-05-28 00:00:00
Title: Kommissionens gennemførelsesafgørelse (EU) 2021/872 af 28. maj 2021 om afslutning af regnskaberne for betalingsorganerne i Det Forenede Kongerige vedrørende de udgifter for regnskabsåret 2020, der finansieres af Den Europæiske Landbrugsfond for Udvikling af Landdistrikterne (ELFUL) (meddelt under nummer C(2021) 3686) (Kun den engelske udgave er autentisk)

31.5.2021   
               
               
                  DA
               
               
                  Den Europæiske Unions Tidende
               
               
                  L 191/21
               
            
         KOMMISSIONENS GENNEMFØRELSESAFGØRELSE (EU) 2021/872
         af 28. maj 2021
         om afslutning af regnskaberne for betalingsorganerne i Det Forenede Kongerige vedrørende de udgifter for regnskabsåret 2020, der finansieres af Den Europæiske Landbrugsfond for Udvikling af Landdistrikterne (ELFUL)
         
            
               (meddelt under nummer C(2021) 3686)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 51, sammenholdt med artikel 131 og 138 i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab,
         efter høring af Komitéen for Landbrugsfondene, og
         ud fra følgende betragtninger:
         
                     (1)
                  
                  
                     I henhold til artikel 51 i forordning (EU) nr. 1306/2013 skal Kommissionen inden den 31. maj i året efter det pågældende regnskabsår afslutte regnskaberne for de betalingsorganer, der er omhandlet i nævnte forordnings artikel 7, på grundlag af Det Forenede Kongeriges årsregnskaber ledsaget af de oplysninger, der er nødvendige for at afslutte regnskaberne, en revisionsudtalelse om, at de fremsendte regnskaber er fuldstændige, nøjagtige og pålidelige, samt certificeringsorganernes rapporter.
                  
               
                     (2)
                  
                  
                     Ifølge artikel 39 i forordning (EU) nr. 1306/2013 begynder regnskabsåret for landbruget den 16. oktober i år »N-1« og slutter den 15. oktober i år »N«. Ved afslutningen af regnskaberne for regnskabsåret 2020 bør der derfor for at bringe regnskabsperioden for Den Europæiske Landbrugsfond for Udvikling af Landdistrikterne (ELFUL) i overensstemmelse med regnskabsperioden for Den Europæiske Garantifond for Landbruget (EGFL) tages hensyn til de udgifter, som Det Forenede Kongerige har afholdt i perioden 16. oktober 2019-15. oktober 2020, jf. artikel 11, stk. 1, i Kommissionens gennemførelsesforordning (EU) nr. 908/2014 (2).
                  
               
                     (3)
                  
                  
                     I henhold til artikel 33, stk. 2, andet afsnit, i gennemførelsesforordning (EU) nr. 908/2014 fastsættes de beløb, der skal tilbagebetales af eller udbetales til Det Forenede Kongerige i henhold til den afgørelse om regnskabsafslutning, der er omhandlet i artikel 33, stk. 1, i nævnte forordning, ved, at de mellemliggende betalinger, der er foretaget for det pågældende regnskabsår, trækkes fra de udgifter, der er godkendt for samme år i henhold til artikel 33, stk. 1. Kommissionen trækker dette beløb fra eller lægger det til den følgende mellemliggende betaling.
                  
               
                     (4)
                  
                  
                     Kommissionen har kontrolleret de oplysninger, som Det Forenede Kongerige har fremsendt, og har meddelt Det Forenede Kongerige resultaterne af kontrollen af disse oplysninger samt de nødvendige ændringer.
                  
               
                     (5)
                  
                  
                     For Det Forenede Kongeriges betalingsorganer »Department of Agriculture, Environment and Rural Affairs«, »The Scottish Government Rural Payments and Inspections Directorate«, »Welsh Government« og »Rural Payments Agency« kan Kommissionen på grundlag af årsregnskaberne og ledsagedokumenterne træffe afgørelse om de fremsendte regnskabers fuldstændighed, nøjagtighed og pålidelighed.
                  
               
                     (6)
                  
                  
                     Det fastsættes i artikel 36, stk. 3, første afsnit, litra b), i forordning (EU) nr. 1306/2013, at mellemliggende betalinger foretages under overholdelse af det samlede beløb for ELFUL's deltagelse. Det beløb, der skal betales, skal i henhold til artikel 23, stk. 2, i gennemførelsesforordning (EU) nr. 908/2014 begrænses til det beløb, som er afsat, jf. dog loftet i artikel 34, stk. 2, i forordning (EU) nr. 1306/2013, hvis de samlede anmeldte udgifter overstiger det samlede bidrag, der er afsat til et program for udvikling af landdistrikter. Dette begrænsede beløb tilbagebetales af Kommissionen, når de reviderede finansieringsplaner er vedtaget, eller når programmeringsperioden er afsluttet.
                  
               
                     (7)
                  
                  
                     I henhold til artikel 75, stk. 1, fjerde afsnit, i forordning (EU) nr. 1306/2013 finder reglerne om betalingsfrister for foranstaltninger til udvikling af landdistrikter inden for rammerne af det integrerede forvaltnings- og kontrolsystem anvendelse fra ansøgningsåret 2019. Nedsættelserne som følge af manglende overholdelse af de seneste betalingsfrister, der beregnes i overensstemmelse med artikel 5a i Kommissionens delegerede forordning (EU) nr. 907/2014 (3), sker efter den procedure, der er fastsat i artikel 40 og 41 i forordning (EU) nr. 1306/2013, og der skal i nærværende afgørelse for regnskabsåret 2020 tages hensyn til disse. Disse nedsættelser undersøges om nødvendigt efter proceduren for efterprøvende regnskabsafslutning, der er fastsat i artikel 52 i forordning (EU) nr. 1306/2013.
                  
               
                     (8)
                  
                  
                     I henhold til artikel 54, stk. 2, i forordning (EU) nr. 1306/2013 skal Det Forenede Kongerige bære 50 % af de finansielle konsekvenser af manglende inddrivelse som følge af uregelmæssigheder, hvis inddrivelsen ikke har fundet sted inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole. Det Forenede Kongerige skal i henhold til artikel 54, stk. 4, i forordning (EU) nr. 1306/2013 vedlægge de årsregnskaber, som det skal forelægge Kommissionen i henhold til artikel 29 i gennemførelsesforordning (EU) nr. 908/2014, en attesteret tabel, som viser de finansielle byrder, der påhviler Det Forenede Kongerige som følge af anvendelsen af artikel 54, stk. 2, i forordning (EU) nr. 1306/2013. I gennemførelsesforordning (EU) nr. 908/2014 er der fastsat bestemmelser om Det Forenede Kongeriges forpligtelse til at indberette beløb, der skal inddrives. Bilag II til gennemførelsesforordning (EU) nr. 908/2014 indeholder den modeltabel, som Det Forenede Kongerige skal anvende til at fremlægge oplysninger om de beløb, der skal inddrives. Kommissionen skal på grundlag af de tabeller, som Det Forenede Kongerige har udfyldt, træffe afgørelse om de finansielle konsekvenser af den manglende inddrivelse af beløb, der er udbetalt som følge af uregelmæssigheder, der ligger mere end henholdsvis fire eller otte år tilbage.
                  
               
                     (9)
                  
                  
                     I henhold til artikel 54, stk. 3, i forordning (EU) nr. 1306/2013 kan Det Forenede Kongerige i behørigt begrundede tilfælde beslutte ikke at fortsætte inddrivelsen. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen er større end det beløb, der skal inddrives, eller hvis inddrivelse ikke er mulig, fordi debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis en sådan beslutning træffes inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole, bærer EU-budgettet fuldt ud de finansielle konsekvenser af den manglende inddrivelse. De beløb, for hvilke Det Forenede Kongerige har besluttet ikke at fortsætte inddrivelse, samt begrundelsen for beslutningen herom, fremgår af den oversigt, der er omhandlet i artikel 54, stk. 4, i forordning (EU) nr. 1306/2013 sammenholdt med artikel 102, stk. 1, første afsnit, litra c), nr. iv), i nævnte forordning. Sådanne beløb skal derfor ikke afholdes af Det Forenede Kongerige, men skal finansieres over EU-budgettet.
                  
               
                     (10)
                  
                  
                     Der bør i denne afgørelse også tages hensyn til de beløb, som stadig skal afholdes af Det Forenede Kongerige som følge af anvendelsen af artikel 54, stk. 2, i forordning (EU) nr. 1306/2013 i forbindelse med programmeringsperioden 2007-2013 for ELFUL.
                  
               
                     (11)
                  
                  
                     I henhold til artikel 51 i forordning (EU) nr. 1306/2013 foregriber nærværende afgørelse ikke eventuelle senere afgørelser, som Kommissionen træffer om udelukkelse fra EU-finansiering af udgifter, der ikke er afholdt i overensstemmelse med EU-reglerne —
                  
               VEDTAGET DENNE AFGØRELSE:
         
            Artikel 1
            Regnskaberne for Det Forenede Kongeriges betalingsorganer »Department of Agriculture, Environment and Rural Affairs«, »The Scottish Government Rural Payments and Inspections Directorate«, »Welsh Government« og »Rural Payments Agency« for så vidt angår udgifter relateret til programmeringsperioden 2014-2020, der finansieres af Den Europæiske Landbrugsfond for Udvikling af Landdistrikterne (ELFUL), afsluttes hermed for regnskabsåret 2020.
            De beløb, der i henhold til denne afgørelse skal tilbagebetales af eller udbetales til Det Forenede Kongerige under hvert program for udvikling af landdistrikter, er angivet i bilag I.
         
         
            Artikel 2
            De beløb, der skal afholdes af Det Forenede Kongerige som følge af anvendelsen af artikel 54, stk. 2, i forordning (EU) nr. 1306/2013, og som vedrører programmeringsperioden 2014-2020 og programmeringsperioden 2007-2013 for ELFUL, er angivet i bilag II til denne afgørelse.
         
         
            Artikel 3
            Nedsættelserne som følge af manglende overholdelse af de seneste betalingsfrister i henhold til artikel 75, stk. 1, i forordning (EU) nr. 1306/2013 for hvert program for udvikling af landdistrikter er angivet i bilag III til denne afgørelse.
         
         
            Artikel 4
            Denne afgørelse foregriber ikke senere afgørelser om efterprøvende regnskabsafslutning, som Kommissionen vedtager i henhold til artikel 52 i forordning (EU) nr. 1306/2013 om udelukkelse fra EU-finansiering af udgifter, der ikke er afholdt i overensstemmelse med EU-bestemmelserne.
         
         
            Artikel 5
            Denne afgørelse er rettet til Det Forenede Kongerige Storbritannien og Nordirland.
         
         
            Udfærdiget i Bruxelles, den 28. maj 2021.
            
               
                  På Kommissionens vegne
               
               Janusz WOJCIECHOWSKI
               
                  Medlem af Kommissionen
               
            
         
         
            (1)  EUT L 347 af 20.12.2013, s. 549.
         
            (2)  Kommissionens gennemførelsesforordning (EU) nr. 908/2014 af 6. august 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT L 255 af 28.8.2014, s. 59).
         
            (3)  Kommissionens delegerede forordning (EU) nr. 907/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 255 af 28.8.2014, s. 18).
      
      
         
            BILAG I
            Afsluttede ELFUL-udgifter pr. program for udvikling af landdistrikter for regnskabsåret 2020
            Beløb, der skal tilbagebetales af eller udbetales til Det Forenede Kongerige pr. program
            
               Godkendte programmer med de udgifter, der er anmeldt for ELFUL (2014-2020)
            
            
                        I EUR
                     
                  
                         
                     
                     
                        CCI
                     
                     
                        Udgifter 2020
                     
                     
                        Korrektioner
                     
                     
                        I alt
                     
                     
                        Ikkegenanvendelige beløb
                     
                     
                        Beløb, der er godkendt og afsluttet for regnskabsåret 2020
                     
                     
                        Mellemliggende betalinger, som Det Forenede Kongerige har fået tilbagebetalt for regnskabsåret
                     
                     
                        Beløb, der skal tilbagebetales af (–) eller udbetales til (+) Det Forenede Kongerige
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii – iv
                     
                     
                        vi
                     
                     
                        vii = v – vi
                     
                  
                        UK
                     
                     
                        2014UK06RDRP001
                     
                     
                        529 807 924,15 
                     
                     
                        0,00 
                     
                     
                        529 807 924,15 
                     
                     
                        0,00 
                     
                     
                        529 807 924,15 
                     
                     
                        529 808 201,17 
                     
                     
                        - 277,02 
                     
                  
                        UK
                     
                     
                        2014UK06RDRP002
                     
                     
                        25 812 674,15 
                     
                     
                        0,00 
                     
                     
                        25 812 674,15 
                     
                     
                        0,00 
                     
                     
                        25 812 674,15 
                     
                     
                        25 814 264,57 
                     
                     
                        -1 590,42 
                     
                  
                        UK
                     
                     
                        2014UK06RDRP003
                     
                     
                        126 330 959,43 
                     
                     
                        - 118 133,55 
                     
                     
                        126 212 825,88 
                     
                     
                        0,00 
                     
                     
                        126 212 825,88 
                     
                     
                        127 283 254,57 
                     
                     
                        -1 070 428,69 
                     
                  
                        UK
                     
                     
                        2014UK06RDRP004
                     
                     
                        83 277 004,77 
                     
                     
                        0,00 
                     
                     
                        83 277 004,77 
                     
                     
                        0,00 
                     
                     
                        83 277 004,77 
                     
                     
                        83 277 005,89 
                     
                     
                        -1,12 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            BILAG II
            Afslutning af betalingsorganernes regnskaber
            Regnskabsåret 2020 — ELFUL
            
               Korrektioner i henhold til artikel 54, stk. 2, i forordning (EU) nr. 1306/2013
            
            
                         
                     
                     
                         
                     
                     
                        
                           Korrektioner vedrørende programmeringsperioden 2014-2020
                        
                     
                     
                        
                           Korrektioner vedrørende programmeringsperioden 2007-2013
                        
                     
                  
                         
                     
                     
                        Valuta
                     
                     
                        I national valuta
                     
                     
                        I EUR
                     
                     
                        I national valuta
                     
                     
                        I EUR
                     
                  
                        UK
                     
                     
                        GBP
                     
                     
                        1 249,48 
                     
                     
                        0,00
                     
                     
                        57 807,72 
                     
                     
                        0,00
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            BILAG III
            Afslutning af betalingsorganernes regnskaber
            Regnskabsåret 2020 — ELFUL
            
               Nedsættelser som følge af manglende overholdelse af de seneste betalingsfrister, jf. artikel 75, stk. 1, i forordning (EU) nr. 1306/2013
            
            
                        I EUR
                     
                  
                         
                     
                     
                        CCI
                     
                     
                        Nedsættelser som følge af manglende overholdelse af de seneste betalingsfrister for regnskabsåret 2020
                     
                  
                         
                     
                     
                         
                     
                     
                         
                     
                  
                        UK
                     
                     
                        2014UK06RDRP001
                     
                     
                        0,00
                     
                  
                        UK
                     
                     
                        2014UK06RDRP002
                     
                     
                        0,00
                     
                  
                        UK
                     
                     
                        2014UK06RDRP003
                     
                     
                        0,00
                     
                  
                        UK
                     
                     
                        2014UK06RDRP004
                     
                     
                        0,00